Bugun respublika hududi bo‘yicha quruq va o‘rtacha iliq ob-havo bo‘lishi kutilmoqda, havo harorati 9-14 daraja iliqni tashkil etadi. Foto: KUN.UZ “O‘zgidromet” xabariga ko‘ra, seshanba va chorshanba kunlari Qozog‘iston hududidan nisbatan sovuq havo kirib keladi, bu faqat O‘zbekiston harorat foniga ta’sir qiladi. Ushbu kunlarda harorat kechalari 0-5 daraja iliq, kunduz kunlari 9-14 daraja iliq atrofida saqlanib turadi. Payshanba va juma kunlari Erondan iliq havo kirib kelishi kutilmoqda. Havo harorati kechalari 0-5 daraja iliq, ba’zi joylarda 2 daraja sovuqqacha atrofida bo‘ladi, kunduz kunlari 15-17 daraja iliqqacha ko‘tariladi. 8 dekabrda shimoliy tumanlarda, 9-10 dekabrda O‘zbekistonning qolgan hududlarida shamol tezligi 15-20 m/s gacha kuchayishi mumkin. Tuman tushishi mumkin.